Σημαία της Ταϊλάνδης

Η σημαία της Ταϊλάνδης δείχνει πέντε οριζόντιες λωρίδες, χρώματος ερυθρού, λευκού, μπλε, άσπρου και κόκκινου. Η μεσαία μπλε λωρίδα είναι διπλάσια στο πλάτος από τις άλλες τέσσερις. Τα τρία χρώματα -κόκκινο, λευκό, μπλε- σημαίνουν κράτος-θρησκεία-βασιλιάς, ένα ανεπίσημο εθνικό ρητό στην ασιατική χώρα. Η σημαία καθιερώθηκε στις 28 Σεπτεμβρίου 1917. Η τοπική ονομασία για τη σημαία είναι Τονγκ Τραϊρόνγκ, που σημαίνει απλώς τρίχρωμη σημαία.

Ιστορικά
Η πρώτη σημαία που χρησιμοποιήθηκε από το Σιαμ ήταν πιθανά μια απλή κόκκινη. Τη χρησιμοποίησε πρώτος ο Βασιλιάς του Σιαμ Ναράι (1656-1688). Οι ναυτικές σημαίες είχαν διαφορετικά σύμβολα, όπως τον ελέφαντα.

Επίσημα, η πρώτη σημαία δημιουργήθηκε από τον Βασιλέα Ράμα Δ΄ το 1855 και έδειχνε έναν διπλό ελέφαντα σε κόκκινο φόντο (βασιλικό σύμβολο). Αυτό επιβλήθηκε επειδή η απλή σημαία δεν ήταν επαρκής για τις διεθνείς σχέσεις.

Το 1916 η σημαία έλαβε τη σημερινή μορφή, με τη διαφορά όμως ότι το μεσαίο χρώμα ήταν κι αυτό κόκκινο, όπως η εξωτερική λωρίδα. Η παράδοση λέει ότι την εποχή των πλημμυρών, ο Βασιλιάς Ράμα ΣΤ΄ είδε τη σημαία να κρέμεται ανάποδα και για να μην επαναλαμβανόταν αυτό, δημιούργησε μια νέα, συμμετρικότερη σημαία. Το 1917 το μεσαίο χρώμα άλλαξε σε μπλε, που είναι το χρώμα της Παρασκευής, ημέρας κατά την οποία γεννήθηκε ο Βασιλιάς Βατζιραβούντ. Σύμφωνα με άλλες πηγές, το γαλάζιο χρώμα επιλέχθηκε για να δείξει αλληλεγγύη προς τους Συμμάχους στον Πρώτο Παγκόσμιο Πόλεμο, οι οποίοι χρησιμοποιούσαν τα ίδια χρώματα.

Η σημαία μοιάζει με αυτήν της Κόστα Ρίκας, η οποία καθιερώθηκε 11 χρόνια νωρίτερα. Η κυριότερη διαφορά είναι ότι τα μπλε και κόκκινα χρώματα είναι αντεστραμμένα.

Η σημαία ανά τον χρόνο
ΣημαίαΗμερομηνίαΧρήσηΠεριγραφή 120px  περ. 1700–περ. 1790 Εθνική σημαία στη διάρκεια των περιόδων της ύστερης βασιλείας του Αγιουθάγια και του ΘονμπουρίΟρθογώνια κόκκινη σημαία. περ. 1790–1855  Πολιτική σημαία πριν το 1855 120px  περ. 1790–περ. 1820  Κρατική και ναυτική σημαία που επεβλήθη με διάταγμα του βασιλιά Βούδα Γιόντφα Τσουλαλόκε (Ράμα Α΄)  Κόκκινη σημαία με λευκό chakra, που υποτίθεται συμβόλιζε τη Δυναστεία Τσακρί 120px  περ. 1820–1855  Η αλλαγή έγινε από τον Βασιλιά Βούδα Λοέτλα Ναμπαλάι (Ράμα Β΄)  Κόκκινη σημαία με έναν λευκό ελέφαντα μέσα στο τσάκρα. 120px  1855–1893  Εθνική σημαία που επεβλήθη με διάταγμα του βασιλιά Μονγκούτ (Ράμα Δ΄) Ένας λευκός ελέφαντας, στο κέντρο ενός κόκκινου φόντου. Στην ταϊλανδέζικη γλώσσα ονομάζεται "Τονγκ Τσανγκ Πουάκ (ธงช้างเผือก)" (σημαία με τον ελέφαντα). 1893–1916  Πολιτική σημαία ως το 1916 120px  1893–1898  Κρατική και ναυτική σημαία Ένας λευκός ελέφαντας με βασιλικά σύμβολα, στο κέντρο κόκκινου φόντου. 1898–1912  Κρατική και ναυτική σημαία 1912–1917  Κρατική και ναυτική σημαία Βατζιραβούντ (Ράμα ΣΤ΄) 120px  1917  Πολιτική σημαία  Κόκκινη σημαία με 2 οριζόντιες λωρίδες και λευκές πλάτους 1/6 120px  1917–σήμερα  Εθνική, πολιτική και κρατική σημαία  Σημαία που είναι γνωστή και ως Τραϊράνγκα

Παραπομπές

Εξωτερικοί σύνδεσμοι

 σημαία της Ταϊλάνδης

Ταϊλάνδη
Κατηγορία:Εθνικά σύμβολα της Ταϊλάνδης